वृश्चिक- आज अमावस का चंद्रमा आपकी राशि से कर्म भाव में रहेगा. आज आप आत्मविश्वास की कमी महसूस कर सकते हैं, जो आपके लिए अपने कार्यक्षेत्र में आपकी प्रगति में बाधा बन सकती है. दफ्तर का माहौल, आपका वाहन, मौसम आदि भी आज आपको परेशानी दे सकते हैं. अगर आपकी योजना आज छुट्टी मना कर कहीं घूमने जाने की है, तो आपके इस पर पुनर्विचार करना पड़ सकता है. सकारात्मक बात यह है कि इस सबके बावजूद आप तन-मन में शांति महसूस करेंगे. आज आप पैसों से या नौकरी से जुड़ा कोई बड़ा कदम न उठाएं और कोई भी फैसला तैश में आकर न करें. आज किसी को ज्यादा पैसा उधार न दें, यह पैसा वापस नहीं मिलना है. निराशा के विचारों से बचें. अगर आप अपनी उम्मीदों पर विश्वास बनाए रखते हैं, और खुले दिमाग से सोचते हैं, तो आज आप कोई बड़ा उद्देश्य भी प्राप्त कर सकते हैं. आपके मित्र आपके लिए बहुत मददगार रहेंगे. अपनी वाणी पर नियंत्रण रखें.